इंटरनेट पर हिंदी भाषा में अगर कोई काम करना चाहता है या पैसे कमाना चाहता है, तो उसके लिए किस तरह के मौके हैं?
बहुत सारे हैं...पहला तो ये है कि आप लेखन कर सकते हैं. बहुत सारी वेबसाइट्स हैं जहां हिंदी में लिखे हुए कंटेंट की बहुत मांग है. लेकिन सिर्फ लेखन तक सीमित नहीं है. आप देखेंगे कि यूट्यूब ने भी एक बहुत बड़ा प्लेटफॉर्म उपलब्ध करा दिया है, जहां पर हिंदी भाषा में बहुत सारे कंटेंट कंज्यूम किया जा रहा है, उसकी मांग भी है. हमारे देश में लोग ऐसे बोल जरूर देते हैं कि अंग्रेजी का वर्चस्व है लेकिन जो हिंदी बेल्ट है उसके अंदर ज्यादातर लोग हिंदी में कम्फर्टेबल हैं. हिंदी बोलने वाला तबका, अंग्रेजी बोलने वाले तबके से कहीं ज्यादा बड़ा है. वीडियो और वायस ओवर में बहुत ज्यादा मांग है. वायस ओवर को अगर आप देखेंगे तो फिल्मों और विज्ञापनों में भी हिंदी की बहुत मांग है. इस तरह के हर क्षेत्र में हिंदी के जरिए व्यवसाय किया जा सकता है.